Anželika Cholina

Anželika Cholina (g. 1970 m. liepos 30 d. Vilniuje) – Lietuvos režisierė-choreografė, baletmeisterė, baleto ir šiuolaikinio šokio pedagogė, kurianti įvairių žanrų spektaklius: baletus, operas, šokio spektaklius, miuziklus, operetes, režisuojanti renginius, taip pat choreografiją kine ir dramos spektakliuose. Anželikos Cholinos šokio teatro steigėja ir meno vadovė.

 Išsilavinimas 
1976–1981 m. lankė klasikinio šokio kolektyvą „Liepsnelė“ (vadovė Lidija Motiejūnaitė) Profsąjungų kultūros rūmuose.

1989 m. baigė Vilniaus baleto mokyklą, dėstytojos Ados Tamalevičiūtės-Nasvytienės klasę.

1994 m. baigtas diplominis darbas – choreografinės miniatiūros ir vienaveiksmis baletas M. Ravelio „Bolero“ (LNOBT).

1996 m. baigė GITIS, įgijo režisierės–baletmeisterės specialybę (kurso vadovė O. G. Tarasova).

 Biografija 
Nuo 1991 m. pradėjo kūrybinę veiklą kurdama choreografines miniatiūras Vilniaus baleto mokykloje.

Nuo 1996 kuria įvairių žanrų spektaklius, yra kviestinė režisierė ir choreografė šiuose teatruose: Lietuvos nacionalinis operos ir baleto teatras (LNOBT), Lietuvos nacionalinis dramos teatras (LNDT), Nacionalinė M. K. Čiurlionio menų mokykla, Kauno valstybinis muzikinis teatras (KVMT), Oskaro Koršunovo teatras (OKT), Valstybinis akademinis J. Vachtangovo teatras (VAXT), Valstybinis akademinis Didysis teatras, Valstybinis akademinis Stanislavskio ir Nemirovičiaus Dančenko muzikinis teatras, Graikijos nacionalinis teatras, Teatro San Ferdinando (Italija), Gešer teatras (Izraelis).

Nuo 1998 m. LMTA docentė, 1998–2015 m. Vaidybos katedros aktorių–šokėjų specialybės studentų kursų vadovė.

2000 metais įsteigė Anželikos Cholinos šokio teatrą (toliau - ACH šokio teatras) (žr. žemiau), yra jo meno vadovė ir įgyvendina savo kūrybines idėjas teatre kuriamuose šokio spektakliuose.

2007–2022 m. dirbo Maskvoje. 2022 m. kovo 2 d. pranešė „nutraukusi kūrybinę veiklą šalies-agresoriaus teritorijoje“.https://zmones.15min.lt/naujiena/choreografe-a-cholina-nutrauke-kurybine-veikla-rusijoje-del-to-kas-atsitiko-esame-kalti-visi-zWBl4817Bwb

2011 m. liepos 6 d. Lietuvos Respublikos prezidentė Dalia Grybauskaitė įteikė Riterio kryžiaus ordiną „Už nuopelnus Lietuvai“.https://www.delfi.lt/veidai/zmones/acholinai-ir-dibelhauptaitei-po-riterio-kryziu-47296607

2013–2024 m. režisieriaus Rimo Tumino pastatymų bendraautorė Rusijoje, Graikijoje, Italijoje ir Izraelyje.

2015 m. gruodžio 18 d., kultūros ministras Šarūnas Birutis pasibaigus miuziklo „Žygimanto Augusto ir Barboros Radvilaitės“ parodymui, pilnoje žiūrovų Siemens arenoje įteikė apdovanojimą profesionaliems menininkams „Nešk savo šviesą ir tikėk“.https://sena-lrkm.lrv.lt/lt/naujienos/anzelikai-cholinai-iteiktas-garbingas-kulturos-ministerijos-apdovanojimas 

2020 m. Lietuvos Respublikos prezidentas Gitanas Nausėda įteikė Karininko kryžiaus ordiną „Už nuopelnus Lietuvai“.http://dance.lt/new/2020/07/07/anzelika-cholina-apdovanota-uz-nuopelnus-lietuvai-2/

2021 m. ACH šokio teatro pasiūlyta Nacionalinė kultūros ir meno premijai.https://www.delfi.lt/kultura/naujienos/i-lietuvos-nacionalines-kulturos-ir-meno-premijas-pretenduoja-daugiau-kaip-30-kureju-88328125

2023 m. įkūrė ACH Meistriškumo klasę. 2024 m. įkūrė ACH Juniors klasę prie Lietuvos tarptautinės baleto akademijos (LTBA).

Kaip komisijos narė dalyvauja baleto ir šiuolaikinio šokio konkursuose.

 Kūrybiniai darbai 
Baletai:

 1991–1993 m. kūrė choreografines miniatiūras Vilniaus baleto mokyklos baigiamiesiems koncertams;
 1993 m. pastatė vienaveiksmį baletą Vilniaus baleto mokyklos moksleiviams P. Sarasate „Iš gatvės gyvenimo“, Lietuvos nacionalinis operos ir baleto teatras (LNOBT);
 1994 m. diplominis darbas – choreografinės miniatiūros ir vienaveiksmis baletas M.Ravelio „Bolero“, LNOBT;
 1995 m. pristatė choreografijos vakarą „Eskizai po septynių“ ir vienaveiksmį baletą „Improvizacija mažore“ pagal B. McFerrin muziką (scenografas Marijus Jacovskishttps://www.vle.lt/straipsnis/marijus-jacovskis/, kostiumų dailininkė Sandra Straukaitėhttps://www.vle.lt/straipsnis/sandra-straukaite/), LNOBT;
 1996 m. pastatė dviejų veiksmų baletą pagal A. Rekašiaus muziką „Medėja“ (scenografas M. Jacovskis, kostiumų dailininkas Juozas Statkevičius), LNOBT (spektaklis įvertintas „Kristoforo“ statulėle už geriausią choreografiją);
 2011 m. gegužės 24 d. dviejų veiksmų baleto „Barbora Radvilaitė“ premjera Lietuvos nacionaliniame operos ir baleto teatre (scenografas M. Jacovskis, kostiumų dailininkas J. Statkevičius);
 2021 m. lapkričio 27 d. baleto pagal M. K. Čiurlionio simfoniją „Jūra“ (kostiumų dailininkė Olga Filatova-Kontrimienė, šviesų dailininkas Eugenijus Sabaliauskas) premjera Lietuvos nacionaliniame operos ir baleto teatre (Nacionalinė M. K. Čiurlionio menų mokykla);
 2023 m. gegužės 23 d. Anatolijaus Šenderovo baleto „Dezdemona“ (režisierė-choreografė Anželika Cholina, scenografas Marijus Jacovskis, kostiumų dailininkė Olga Filatova-Kontrimienė) premjera Kauno valstybiniame muzikiniame teatre.

Operos:
 1995 m. sukūrė choreografiją R. Vagnerio operoje „Skrajojantis olandas“ (dir. Gintaras Rinkevičius, rež. Oskaras Koršunovas), Lietuvos valstybinis simfoninis orkestras;
 1997 m. sukūrė choreografiją Dž. Verdi operoje „Aida“ (rež. J. Jurašas) Lietuvos nacionalinis operos ir baleto teatras;
 1997 m. sukūrė choreografiją R. Štrauso operoje „Salome“ (rež. J. Vaitkus) Valstybinis simfoninis orkestras;
 1999 m. sukūrė choreografiją Dž. Verdi operoje „Traviata“ (rež. G. Žilys) Kauno valstybinis muzikinis teatras;
 2000 m. sukūrė choreografiją B. Kutavičiaus operoje „Lokys“ (Rež. J. Jurašas, dirigentas M. Staškus) Lietuvos Nacionalinė filharmonija, Vilniaus festivalis;
 2017 m. pradėjo bendradarbiauti su Maskvos Stanislavskio ir Nemirovičiaus-Dančenko teatru, su R. Tuminu pastatė operas „Edipas karalius“ ir „Hercogas Mėlynbarzdis“;
 2017 m. kovo 19 d. operos „Karalius Edipas“ ir „Hercogo Melynbarzdžio pilis“ (dirigentas Feliksas Korobovas, režisierius Rimas Tuminas, režisierė-choreografė Anželika Cholina, scenografas Adomas Jacovskis) premjera Maskvoje, Stanislavskio ir Nemirovičiaus Dančenko muzikiniame teatre;
 2021 m. gruodžio 26 d. Dž. Verdi operos „Traviata“ (režisierė-choreografė Anželika Cholina, dirigentas Ričardas Šumila, scenografas Marijus Jacovskis, kostiumų dailininkė Olga Filatova-Kontrimienė) premjera Kauno valstybiniame muzikiniame teatre.
Šokio spektakliai:
 1998 m. pastatė šokio spektaklį pagal M. Dietrich dainas „Moterų dainos“ (scenografas M. Jacovskis, kostiumų dailininkas J. Statkevičius) Lietuvos nacionalinis dramos teatras;
 1998 m. pastatė šokio spektaklį pagal G. Bizet – R. Ščedrino, P. Sarasate muziką „Carmen“ (scenografė Jūratė Paulėkaitė, kostiumų dailininkas J. Statkevičius) Lietuvos nacionalinis dramos teatras.
 1998 m. gruodžio 29 d. šiame spektaklyje sukūrė pagrindinį Carmen vaidmenį;
 1999 m. pastatė šokio spektaklį pagal A. Vivaldi ir K. Seant-Saens muziką “Pamišusių merginų šokiai – 3” (kostiumų dailininkė A. Cholina) Oskaro Koršunovo teatras;
 2000 m. pastatė šokio spektaklį pagal F.G. Lorca „Bernardos Albos namai“ Lietuvos nacionaliniame dramos teatre (scenografas M. Jacovskis, kostiumų dailininkė J. Rimkutė);
 2001 m. sausio 30 d. šokio spektaklio pagal A. Piazzollos muzika „Tango in FA“ premjera LNOBT (Anželikos Cholinos šokio teatras);
 2002 m. vasario 14 d. šokio spektaklio „Meilė“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2003 m. kovo 28 d. šokio spektaklio „Romeo ir Džuljeta“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2003 m. lapkričio 27 d. atnaujinto šokio spektaklio „Bernardos Albos namai“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2004 m. sausio 19 d. atnaujinto šokio spektaklio „Carmen“ premjera Lietuvos nacionaliniame dramos teatre (Anželikos Cholinos šokio teatras);
 2004 m. spalio 10 d. choreografinė miniatiūra – M. Ravelio „Bolero“ (kostiumų dailininkė Jolanta Rimkutė) premjera LNOBT (Anželikos Cholinos šokio teatras);
 2005 m. gruodžio 16 d. šokio spektaklio „ZMONES:)“ premjera Ledo rūmuose (Anželikos Cholinos šokio teatras);
 2006 m. gegužės 30 d. šokio spektaklio „Otelas“ premjera Lietuvos nacionaliniame dramos teatre (Anželikos Cholinos šokio teatras). Spektaklis buvo įvertintas „Auksiniu scenos kryžiumi“ už geriausią choreografiją;
 2007 m. liepos 14 d. šokio spektaklio „Fantazija penkioms stichijoms“ premjera Juodkrantėje (Anželikos Cholinos šokio teatras);
 2009 m. rugsėjo 19 d. šokio spektaklio „Vyrai ir Moterys“ premjera Teatro arenoje (scenografas M. Jacovskis, kostiumų dailininkas J. Statkevičius), (Anželikos Cholinos šokio teatras);
 2010 m. rugsėjo 18 d. šokio spektaklio „Ana Karenina“ premjera Kaune, Girstučio kultūros centre (Anželikos Cholinos šokio teatras); Spektaklis įvertintas „Auksiniu scenos kryžiumi“ už geriausią choreografiją;
 2012 m. spalio 24 d. šokio spektaklio „Carmen“ premjera Vilniuje, Ūkio banko teatro arenoje (scenografė J. Paulėkaitė, kostiumų dailininkas J. Statkevičius), (Anželikos Cholinos šokio teatras);
 2016 m. rugsėjo 6 d. šokio spektaklio „Otelas“ premjera (Anželikos Cholinos šokio teatras, scenografas M. Jacovskis, kostiumų dailininkė M. Danilova);
 2017 m. rugsėjo 18 d. šokio spektaklio „Idiotas“ premjera (Anželikos Cholinos šokio teatras, scenografas M. Jacovskis, kostiumų dailininkė O. Filatova);
 2021 m. liepos 12 d. šokio spektaklio „Pikų dama“ (scenografas Marijus Jacovskis, kostiumų dailininkė Olga Filatova-Kontrimienė) premjera (Anželikos Cholinos šokio teatras);
 2023 m. liepos 17 d. šokio spektaklio „Jaunystė arba scenarijai pagal kuriuos gyvena tėvai ir vaikai“ (scenografas Marijus Jacovskis, kostiumų dailininkė Olga Filatova-Kontrimienė) premjera (Anželikos Cholinos šokio teatras).
Choreografija dramos spektakliams:
 1996 m. sukūrė choreografiją ir sceninį judesį rež. C. Graužinio spektakliui R. Vitraco „Meilės misterijos“, Lietuvos akademinis dramos teatras;
 1999 m. sukūrė choreografiją tarptautinio mados festivalio „In Vogue“ atidarymo spektaklyje „Coco“ (rež. O. Koršunovas) LNOBT;
 2013 m. vasario 13 d. sukūrė choreografiją ir sceninį judesį rež. R. Tumino spektakliui „Eugenijus Oneginas” Maskvos Valstybinis akademinis E.Vachtangovo teatras;
 2015 m. spalio 3 d. sukūrė choreografiją ir sceninį judesį rež R. Tumino spektakliui „Minetis“ (scenografas Adomas Jacovskis, choreografė Anželika Cholina) premjera Maskvoje, Valstybiniame akademiniame Jevgenijaus Vachtangovo teatre;
 2016 m. sukūrė choreografiją spektakliui „Karalius Edipas“ (režisierius Rimas Tuminas, scenografas Adomas Jacovskis, choreografė Anželika Cholina), premjera lapkričio 12 d. Maskvoje, Valstybiniame akademiniame Jevgenijaus Vachtangovo teatre.
Miuziklai:
 2014 m. gruodžio 12 d. miuziklo “Žygimanto Augusto ir Barboros Radvilaitės legenda” premjera Klaipėdos Švyturio arenoje (kompozitorius Kipras Mašanauskas, tekstų autorius R. Lileikis, scenografas M. Jacovskis, kostiumų dailininkas J. Statkevičius);
 2018 m. lapkričio 10 d. miuziklo “Mindaugas karalius” premjera Klaipėdos Švyturio arenoje (kompozitorius K. Mašanauskas, tekstų autorius R. Lileikis, scenografas M. Jacovskis, kostiumų dailininkė O. Filatova).
Operetės:
 2010 m. balandžio 9 d. dviejų veiksmų operetės „Madam Pompadur“ premjera Kauno muzikiniame teatre (scenografas M. Jacovskis, kostiumų dailininkas J. Statkevičius).
Choreografija kino filmams:
 1997 m. sukūrė choreografiją amerikiečių kino kompanijos „Worner Bros.“ kuriamame televizijos seriale „Robino Hudo nuotykiai“;
 2000 m. sukūrė choreografiją amerikiečių kompanijos „NetworkUSA“ televizijos filmui „Atilla the Hun“.
Renginių režisavimas:
 1996–1997 m. režisavo P. Skirmanto “Dance“ fondo rengiamus baleto koncertus LNOBT;
 Nuo 1996 m. režisuoja mados renginius („Mados savaitė“, „Mados infekcija“);
 1998 m. režisavo Teatro dienos iškilmes – „Kristoforų“ įteikimus (LNOBT);
 2005 m. vasario 8 d. režisavo Baleto vakarą, skirtą Jolantos Vymerytės pedagoginės veiklos 20-mečiui, LNOBT;
 2009 m. režisavo Teatro dienos iškilmes – „Auksinių scenos kryžių“ įteikimus (LNDT);
 2015 m. režisavo pirmąją J. Vachtangovo teatro premijos „Teatro žmogus” ceremoniją (kovo 27 d.).
Vaidmenys teatre:
 1998–2003 m. šokio spektaklyje „Carmen“ atliko Karmen vaidmenį (Lietuvos nacionalinis dramos teatras);
 2001–2010 m. šokio spektaklyje „Tango in fa” atliko Moters vaidmenį (Anželikos Cholinos šokio teatras);
 1998–2003 m. šokio spektaklyje „Moterų dainos” atliko Moters vaidmenį (Anželikos Cholinos šokio teatras);
 2009–2012 m. šokio spektaklyje „Moterų krantas” atliko Moters vaidmenį (J. Vachtangovo teatras);
 2019 m. gegužės 22 d. paskutinį kartą šoko scenoje ir atliko ištrauką iš spektaklio „Tango in fa” Maskvos Didžiajame teatre, Istorinėje scenoje.
 Tarptautinė veikla ir bendradarbiavimas 

 1996–2023 m. A. Cholinos spektakliai parodyti Kuboje, Vengrijoje, Didžiojoje Britanijoje, Latvijoje, Estijoje, Lenkijoje, Rusijoje, Baltarusijoje, Turkijoje, Danijoje, Italijoje, Kinijoje, JAV;
 1996 m. dalyvavo ArtGenda bienalėje Kopenhagoje;
 Nuo 1996 m. Vilniaus baleto mokyklos mokinės su A.Cholinos pastatymais dalyvavo ir tapo laureatėmis tarptautiniuose baleto konkursuose Lozanoje, Varnoje, Maskvoje, Paryžiuje, Tokijuje ir kt.;
 1998 m. Lietuvos šiuolaikinio šokio informacijos centro rengiamame festivalyje pristatė choreografinę miniatiūrą “Pamišusių merginų šokiai – 2” pagal F. Listo ir F. Šopeno aranžuotes;
 2000 m. rugpjūčio 25 d. Londono „Millennium Dome“ centre premjera pagal A. Piazzollos muziką „Tango in FA“;
 2001 m. spalio 17 d. Lietuvos muzikos akademijos IV aktorių šokėjų specialybės kurso studentų „Choreografinių miniatiūrų vakaras“, kurso vadovė A. Cholina), Valstybinis jaunimo teatras (Anželikos Cholinos šokio teatras);
 2005 m. Lietuvos muzikos akademijos IV-ojo aktorių šokėjų specialybės kurso studentų „Choreografinių miniatiūrų vakaras-2” (kurso vadovė A. Cholina) Lietuvos nacionaliniame dramos teatre (Anželikos Cholinos šokio teatras);
 2003–2006 m. dirbo Miuncheno baleto akademijoje, tarptautiniams Lozanos, Maskvos, Berlyno, Liuksemburgo, Helsinkio baleto konkursams paruošti artistai su A.Cholinos choreografinėmis kompozicijomis iškovojo aukščiausias premijas;
 2007 m. pradėjo bendradarbiauti su Maskvos valstybiniu akademiniu J. Vachtangovo teatru, kuriame sukūrė šokio spektaklius „Moterų krantas“, „Ana Karenina“, „Otelas“, „Vyrai ir moterys“ bei choreografiją Rimo Tumino spektakliams „Eugenijus Oneginas“, „Minetis“, „Edipas karalius“;
 2008 m. rugpjūčio 22 d. šokio spektaklio „Moterų krantas“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkas J. Statkevičius);
 2012 m. balandžio 20 d. šokio spektaklio „Ana Karenina“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkas J. Statkevičius);
 2012 m. lapkričio 12 d. šokio spektaklio „Carmen“ premjera Maskvoje, Valstybiniame A. S. Puškino teatre (scenografė J. Paulėkaitė, kostiumų dailininkas J. Statkevičius), (Anželikos Cholinos šokio teatras);
 2013 m. gegužės 27 d. šokio spektaklio „Otelas“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkė M. Danilova);
 2015 m. spalio 7 d. šokio spektaklio „Vyrai ir moterys“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkas J. Statkevičius);
 2016 m. vasario 18 d. operos “Katerina Izmailova” premjera Maskvos Didžiajame teatre (dirigentas T. Sochiev, režisierius R. Tuminas, choreografė A. Cholina, scenografas A. Jacovskis, kostiumų dailininkė M. Danilova);
 2016 m. birželio 18 d. šokio spektaklio “Carmen” premjera Šiaurės Osetijoje;
 2016 m. sukūrė choreografiją spektakliui “Oedipus Rex”, premjera liepos 29 d. Graikijoje, Antikiniame Epidauro teatre;
 2018 m. vasario 15 d. operos “Pikų dama” premjera Maskvoje, Didžiajame teatre (dirigentas T. Sochiev, režisierius R. Tuminas, choreografė A. Cholina, scenografas A. Jacovskis);
 2019 m. gegužės 21 d. pakviesta pristatyti savo spektaklių (“Ana Karenina”, “Otelas”, “Pikų dama”, “Idiotas”) ištraukas Baleto festivalyje ir tarptautinės baleto premijos Gala koncerte “Benois de la Danse”;
 2019 m. sukūrė choreografiją spektakliui „Edipo A Colono“ (režisierius Rimas Tuminas, scenografas Adomas Jacovskis, choreografė Anželika Cholina), premjera birželio 28 d. Italijoje, Teatro Grande Pompei;
 2021 m. sukūrė choreografiją spektakliui „Karas ir taika“ (režisierius Rimas Tuminas, scenografas Adomas Jacovskis, choreografė Anželika Cholina), premjera lapkričio 8 d. Maskvoje, Valstybiniame akademiniame Jevgenijaus Vachtangovo teatre;
 2023 m. sukūrė choreografiją spektakliui „Ana Karenina“ (režisierius Rimas Tuminas, scenografas Adomas Jacovskis, choreografė Anželika Cholina), premjera sausio 25 d. Tel Avive, Gešer teatre.

 Anželikos Cholinos šokio teatras 

2000 m. įsteigtas Anželikos Cholinos šokio teatrashttp://www.ach.lt. Steigėjos – choreografė Anželika Cholina ir direktorė Greta Cholina.

ACH šokio teatro spektakliuose persipina klasikinio baleto ir šiuolaikinio šokio bei vaidybos elementai. Kartu su profesionaliais šokėjais sceniniame vyksme dalyvauja dramos aktoriai.

Nuo įsikūrimo teatras išleido 20 šokio spektaklių premjerų, parodyta per 650 spektaklių, kuriuos išvydo per 400 000 žiūrovų. Vienas pagrindinių teatro prioritetų – kad spektakliai daug gastroliuotų po Lietuvą ir būtų prieinami visuose šalies regionuose. Žiūrovų gausa spektakliuose taip pat įtvirtino tuo metu dar visai naują šokio spektaklio žanrą Lietuvoje.

Gastroles teatras organizuoja tiek Lietuvoje, tiek užsienyje. ACH šokio teatro spektakliai buvo pristatyti Anglijos, Danijos, Kinijos, Latvijos, Lenkijos, Liuksemburgo, Rusijos, Baltarusijos, Turkijos, Vengrijos, Italijos žiūrovams.

 Įvertinimai ir apdovanojimai 
 1996 m. „Kristoforo“ statulėlė už baleto „Medėja“ choreografiją;
 2007 m. „Auksinis scenos kryžius“ už spektaklio „Otelas“ choreografiją;
 2008 m. Olego Jankovskio premija „Metų atradimias“;
 2011 m. „Auksinis scenos kryžius“ už spektaklio „Ana Karenina“ choreografiją;
 2012 m. festivalio „Villanueva’13“ geriausias spektaklis „Ana Karenina“;
 2013 m. premija „Teatralo žvaigždė“ už spektaklį „Otelas“;
 2014 m. sausį pergalė Tarptautinio Havanos teatro festivalyje (Kuboje), kur “Ana Karenina” buvo pripažintas geriausiu 2013 m. užsienio spektakliu.

 Šaltiniai 

Kategorija:Lietuvos šokio pedagogai
Kategorija:Lietuvos choreografai
Kategorija:Lietuvos baletmeisteriai
Kategorija:Nacionalinės M.K. Čiurlionio menų mokyklos auklėtiniai